Vodič u postupanju, nasilje u porodici – Dodatak Priručniku za sudska razmatranja slučajeva nasilja u porodici u Bosni i Hercegovini - Galić, Nenad; Okerić Zaid, Adisa (Atlantska inicijativa: Udruženje za promicanje euroatlantskih integracija BiH, 2016)
Vodič u postupanju sadržinski je komplementaran Priručniku: Sudska razmatranja slučajeva nasilja u porodici u BiH i pripremljen je kako bi sudijama poslužio kao dodatni izvor korisnih informacija u vezi s nasiljem u porodici. Kao takav, vodič obrađuje oblasti koje se nadovezuju na teme i preporuke iz priručnika; ali sadrži i poglavlja koja obrađuju nove teme od značaja za sudsko razmatranje predmeta nasilja u porodici. Prvo poglavlje pruža sažet teorijski okvir nasilja u porodici koji je važan za cjelovitije razumijevanje kompleksnosti fenomena nasilja u porodici. U okviru ovog poglavlja definirano je zlostavljanje kao nasilje u porodici; objašnjeni su uzroci nasilja u porodici; ukratko su predstavljeni faktori rizika povezani sa nasiljem u porodici a koji se često u praksi pogrešno tumače kao uzroci nasilja; te je prikazana tipologija nasilnih veza i njen značaj za rad pravosudnih aktera. U drugom poglavlju predstavljena je tematika poznavanja konteksta nasilja u porodici, a kako bi sudovi imali potpuniju sliku prilikom razmatranja predmeta nasilja u porodici. U ovom dijelu posebno su predstavljene sljedeće teme: seksualno zlostavljanje kao nasilje u porodici, izloženost djece nasilju u porodici i posljedice nasilja na djecu, te davljenje kao oblik ekstremnog nasilja u porodici. Svako potpoglavlje sadrži praktična uputstva za sudije u vezi sa datom temom, s ciljem informiranja sudijske prakse tokom različitih faza krivičnog postupka